**Yhteisöllinen oppilashuoltoryhmä Muistio**

**Aika:** 9.9.2020 klo 8.00

**Paikka:** Portaan koulu

**Läsnä:** Viivi Ruotanen (koulupsykologi), Kaija Rämö (kouluterveydenhoitaja), Anna-Leea Lind, Kirsi Kauranen, Susanna Peltonen (erityisopettaja), Mia Junnila ja Jaana Kähkönen

**1. Lasten flunssat ja korona**

Keskusteltiin siitä, miten tulee toimia, jos koululainen tai koulun henkilökuntaan kuuluva sairastuu. Todettiin, että kouluun ei saa tulla, jos on sairaana. Suositellaan yhtä tervettä päivää kotona ennen paluuta kouluun.

Jos tietää altistuneensa koronalle, on mentävä testiin. Kun testissä tulee negatiivinen tulos, saa tulla kouluun, vaikka olisikin vielä vähäisiä oireita.

Heti ei tarvitse hakeutua koronatestiin, jollei ole altistunut. Mikäli sairaus pitkittyy tai pahenee, otetaan yhteys terveyskeskukseen, josta tarvittaessa saa lähetteen testiin.

Koulut tekevät syyskuun loppuun mennessä suunnitelman poikkeuksellisiin opetusjärjestelyihin varautumisesta. Suunnitelma julkaistaan osana vuosisuunnitelmaa Wilmassa.

**2. Oppilaitten tukeminen opinnoissa koronakevään jälkeen**

Erityisopettajat katsovat kevään testitulokset ja suunnittelevat tulevan erityisopetuksen.

Tukiopetusta annetaan mahdollisimman paljon sitä tarvitseville aamuisin, iltapäivisin ja iltapäiväkerhon aikana.

Koulukuraattorin sijainen alkaa kiertää tiistaisin pienillä kouluilla. Oppilaille järjestetään mahdollisuus matalalla kynnyksellä päästä tapaamaan kuraattoria.